OBAVIJEST ZA UPISE U SREDNJU ŠKOLU školske godine 2014./15.

*Dragi roditelji i učenici osmog razreda!*

*Pred Vama su upute koje će Vam poslužiti kao Vodič za praćenje aktivnosti vezanih za upis u srednje škole.*

Ministar znanosti, obrazovanja i sporta donio je Odluku o upisu učenika u 1. razred srednje škole u školskoj godini 2014/2015. Učenici će se ponovno za upise prijavljivati elektroničkim putem u dva upisna roka, odnosno ljetnom i jesenskom.

Postupak upisa provodi se uz pomoć Nacionalnoga informacijskog sustava prijava i upisa u srednje škole, a za tu namjenu dostupan je specijalizirani internetski servis na adresi:[**https://www.upisi.hr/upisi/**](https://www.upisi.hr/upisi/) (NISpuSŠ).

**VAŽNE NAPOMENE ZA RODITELJE I UČENIKE**

- potrebno je **redovito pratiti stranicu www.upisi.hr** koju uređuje Ministarstvo znanosti,obrazovanja i sporta

- **predlažemo također da posjetite web stranice srednjih škola na kojima možete dobiti informacije o budućim zanimanja koja vas interesiraju**

**Tu su dva važna dokumenata koja treba iščitati:**

**1. Odluka o elementima i kriterijima za upis za 2014./2015. od 28. travnja 2014.**

**2. Odluka o upisu učenika u I razred srednje škole u školskoj godini 2014./2015.**

### BITNI DATUMI ZA BUDUĆE SREDNJOŠKOLCE

Kao i prošle godine, učenici će se za upis **prijavljivati elektroničkim putem**, na internetskoj stranici Nacionalnoga informacijskog sustava prijava i upisa u srednje škole - [www.upisi.hr](https://www.upisi.hr/upisi/).

**Prve prijave u sustav predviđene su za 26. svibnja** . Od tog datuma učenici će moći provjeravati svoje osobne i druge podatke te ocjene , a isto je rečeno učenicima u petak 23. svibnja 2014. u školi .

Upis u srednje školeće biti omogućen **u ljetnom i jesenskom roku**.

Odabir i prijave **šest** obrazovnih programa  **počinju 26. lipnja** (ljetni rok), a konačna **ljestvica poretka objavit će se 11. srpnja**.

Preostala slobodna mjesta**za jesenski rok bit će objavljena 23. srpnja**. Prijave će pak **za jesenski rok početi 25. kolovoza 2014.**, a konačna ljestvica poretka**objavit će se 4. rujna**.

Za  sada je važno naglasiti da se prijave učenici  koji se žele upisati u **odjele za sportaše** na način da navedu **sport i ime kluba** u kojem treniraju i to od **26. svibnja - 29. svibnja 2014.**godine. Učenici koji se u navedenom razdoblju ne prijave neće biti na rang listama nacionalnih sportskih saveza te samim time gube priliku za prijavu.

Za potrebe provedbe upisa putem novog sustava, nacionalni sportski savezi trebat će izraditi jedinstvene nacionalne rang-liste učenika-sportaša, kandidata za upis, u skladu s rokovima, smjernicama i uputama navedenima u Odluci o upisu učenika u I. razred srednje škole u školskoj godini 2014./2015. od 14. svibnja 2014. godine .

### DODATNE UPUTE

Različito je u odnosu na prošlu godinu to što će upise u ovoj učenici morati potvrditi vlastoručnim potpisom te potpisom roditelja/skrbnika na upisnici, koja će također biti dostupna na mrežnoj stranici www.upisi.hr, u oba upisna roka.

Učenici će **u ljetnom roku upisnicu u školu morati dostaviti do 18. srpnja 2014.**, a u jesenskom **do petog 5. rujna**.

Još je jedna novost ove godine:  **Jedinstveni popis zdravstvenih kontraindikacija srednjoškolskih obrazovnih** Popis će bit objavljen na mrežnoj stranici Ministarstva [**www.mzos.hr**](http://public.mzos.hr/Default.aspx?art=13193&sec=1933)**,** kao i na stranici **www.upisi.hr** kako bi svi kandidati i njihovi roditelji bili obaviješteni o zdravstvenim uvjetima koje moraju ispuniti za upis u pojedini obrazovni program.

Primili smo obavijest da će **brošura** pod nazivom **IDEMO U SREDNJU** biti dostupna  u elektroničkom obliku na mrežnim stranicama **www.upisi.hr** i [**www.mzos.hr**](http://www.mzos.hr)  jer se zbog nedostatka materijalnih sredstava za tiskanje  neće ove godine distribuirati učenicima.

Roditeljski sastanak s Članovima upisnog povjerenstva iz škole (razrednica, koordinatori - informatičarka i pedagoginja, ravnateljica) za učenike 8. razreda bit će održan **27. svibnja 2014.u 17.30h.**

Nakon sastanka u 18.30h u predvorju škole organizirano je predstavljanje ujedno i za roditelje i za učenike 8. i 7. razreda:

PREZENTACIJA STRUKOVNIH ZANIMANJA I MOGUĆNOSTI UPISA U SREDNJE STRUKOVNE ŠKOLE

Prezentacija će se održati dana u predvorju Osnovne škole Cavtat.

*Želim Vam puno uspjeha.*

 Jelena Prohaska, pedagoginja